laion/Wikipedia-Exotic huggingface dataset:
גול גומבאז

גול גומבאז (בהינדי: गोल गुम्बज़) הוא המאוזוליאום של המלך מוחמד אדיל שאה, המלך השביעי של ביג'אפור. המאוזוליאום נמצא בעיר ויג'איאפורה שבמדינת קרנאטקה שבהודו. בניית המאוזוליאום החלה בשנת 1626 ונגמרה בשנת 1656. בתוך המתחם קיים גם מוזיאון, שהוקם בשנת 1892, בזמן השלטון הבריטי. המבנה בנוי בסגנון אדריכלות הודו-איסלאמית, והוא בנוי מבזלת. המבנה מורכב מקובייה שוות-צלעות, כשאורך כל צלע הוא 47.5 מטרים ומכוסה על ידי גג שקוטרו החיצוני הוא 44 מטרים. גובהו של המבנה הוא 51 מטרים. שמונה קשתות מצטלבות שנוצרו על ידי שני ריבועים מסתובבים שיוצרים פנדנטיבה תומכים בכיפה. בכל אחת מארבע פינות הקוביה, נמצא מגדל מתומן עם כיפה בגובה שבע קומות ובו גרם מדרגות. הקומה העליונה של כל מגדל נפתחת לגלריה עגולה המקיפה את הכיפה. הכיפה היא אחת הכיפות הגדולות שנבנו לפני העידן המודרני, והייתה הגדולה ביותר בעולם בעת שנבנתה. בתוך אולם המאוזוליאום נמצא דוכן מצולע, עם מדרגות מכל צד. באמצע הפודיום ישנו לוח על האדמה, המסמן את מיקום הקבר. שטחו של המאוזוליאום הוא כ-1,700 מטרים רבועים, והוא אחד החללים הגדולים מסוגו בעולם. בתוך הכיפה נוצרה אקוסטיקה חריגה, וזוהי אחת מגלריית הלחישות הגדולות והמפורסמות בעולם. מדיה וקבצים בנושא גול גומבאז בוויקישיתוף "Gumbad (Gumbad) meaning in English". Hinkoj.com. Hinkoj.com. נבדק ב-3 באוגוסט 2014. {{cite web}}: (עזרה) Rozindar, Firoz (2015-05-18). "Gol Gumbaz museum preserves slice of history". The Hindu (בIndian English). ISSN 0971-751X. נבדק ב-2019-06-05. Michell, George; Zebrowski, Mark (1999). Architecture and Art of the Deccan Sultanates. The New Cambridge History of India. Vol. I.8. Cambridge, UK: Cambridge University in bijapur Press. pp. 92–4. ISBN 0-521-56321-6. נבדק ב-14 בספטמבר 2011. {{cite book}}: (עזרה) "Mausoleum Whispering Gallery". Atlas Obscura (באנגלית). נבדק ב-2019-11-11. "Gol Gumbaz Is The Second Largest Dome In The World". www.culturalindia.net (באנגלית). נבדק ב-2019-11-11. KINCAID, DENNIS. (2018). SHIVAJI THE GRAND REBEL. [S.l.]: SRISHTI PUBLISHERS & DIST. ISBN 9387022242. OCLC 1119531113. Archaeological Survey of India (2011). "Gol Gumbaz, Bijapur". Archaeological Survey of India. Archaeological Survey of India. נבדק ב-14 בספטמבר 2011. {{cite web}}: (עזרה)
יחסי אלג'יריה – הממלכה המאוחדת

יחסי אלג'יריה–הממלכה המאוחדת הם היחסים הדו-צדדיים בין הרפובליקה האלג'יראית הדמוקרטית העממית ובין הַמַמְלָכָה הַמְאֻחֶדֶת שֶׁל בְּרִיטַנְיָה הַגְּדוֹלָה וצפון אירלנד. במהלך מלחמת העולם השנייה נכבשה אלג'יריה, שהייתה אז תחת שלטון צרפת של וישי, על ידי קבוצת הארמיות ה-18 האנגלו-אמריקנית. בשנת 1962 קיבלה אלג'יריה את עצמאותה מצרפת לאחר מלחמה קשה, וזמן קצר לאחר מכן כוננה עימה בריטניה יחסים דיפלומטיים. בין המדינות קיים שיתוף פעולה במגוון רחב של תחומים, כולל קידום עסקי, אנרגיה, תרבות, תיירות וביטחון. בריטניה מחזיקה באלג'יריה שגרירות באלג'יר בלבד. מאידך, אלג'יריה מחזיקה בבריטניה שגרירות בלונדון בלבד. מדיה וקבצים בנושא יחסי אלג'יריה – הממלכה המאוחדת בוויקישיתוף אתר על יחסי מדינות
יאנדקס. שידור

יאנדקס. שידור (ברוסית: Яндекс.Эфир) היה ספק שירות הזרמת מדיה של יאנדקס, שהושק בשנת 2018, המאפשר שידורי טלוויזיה באינטרנט, בעיקר של ערוצים אזוריים ברוסיה וערוצי ספורט רוסיים ומספק גם צפייה בסרטים באורך מלא, שידורים חיים, אירועי תרבות, סרטי אנימציה וקליפים מוזיקליים. השירות נסגר ב-1 בספטמבר 2021 ותכניו הועברו לשלושה שירותים שונים: סרטי קולנוע וסדרות עברו לשירות KinoPoisk, סרטונים קצרים עברו לשירות יאנדקס. זן ושידורים חיים של שידורי ספורט עברו לשירות יאנדקס. ספורט, כחלק ממדור הספורט בשירות KinoPoisk. הווידאו והשידורים היו זמינים באמצעות אתר yandex.ru, יישומי יאנדקס ודפדפן יאנדקס. השירות איפשר צפייה באמצעות טלפונים ניידים, על מחשבים ובטלוויזיות חכמות. מבין הפונקציות העיקריות הן: אפשרות להירשם לבלוגרים ונושאים שונים קבלת המלצות אישיות באמצעות סימוני לייקים או חוסר הערכה לסרטים וסדרות אפשרות לנהל שיחות עם משתמשים אחרים בצ'ט במהלך שידורים חיים צפייה בלפחות 200 ערוצים. אתר האינטרנט הרשמי של יאנדקס. שידור (ברוסית) ערוצי טלוויזיה חינמיים ב"יאנדקס. שידור" (ברוסית) "Будущее в деталях. Трансляция ежегодной конференции Яндекса YaC 2019". Российская Газета. נבדק ב-2019-12-17. ""Яндекс" объявил о заключении трехлетнего контракта на показ матчей НХЛ". ТАСС. נבדק ב-2019-12-17. "О Яндекс.Эфире". Яндекс помощь. נבדק ב-2019-12-17. "«Яндекс» представил новые продукты". Коммерсант. נבדק ב-2019-12-17. "Яндекс выпустил обновленное приложение для смарт ТВ с доступом к видеоконтенту". Телеспутник. נבדק ב-2019-12-17.
אולפני יאנדקס

אולפני פלוס (ברוסית: Плюс Студия), לשעבר אולפני יאנדקס (ברוסית: Яндекс.Студия) היא חברה המפיקה ומפיצה סרטי קולנוע, המהווה חברת בת של יאנדקס. נוסדה בשנת 2017 ומתמחה בפיתוח, הפצה והפקת סרטים. סלפי (2017) בלעדיי (2018) טיוטה (2018) השר האחרון (2020) מטרו 2033 (סרט שבוטל) מייג'ור גרום: רופא המגפה (2021) גרום: ילדות קשה (2023) מייג'ור גרום: המשחק (2024) חריגים (2024) אטרנה (2024) החטא ועונשו (2024) ספוילר (2024) פוריה (2024) אתר האינטרנט הרשמי של אולפני יאנדקס (ברוסית) ערך זה הוא קצרמר בנושא רוסיה ובנושא חברות. אתם מוזמנים לתרום לוויקיפדיה ולהרחיב אותו.
יאנדקס. וידאו

יאנדקס. וידאו (ברוסית: Яндекс.Видео) הוא מנוע חיפוש מבית יאנדקס, לחיפוש סרטון וידאו באינטרנט. המנוע משולב עם מנוע החיפוש העיקרי של החברה. השירות הושק ב-3 ביולי 2008. בדף התוצאות מופיעות תוצאות החיפוש בזכוכית מגדלת הפותחת קטעים מתוך הווידאו וקישור לדף באתר המקור של הווידאו. מאז 2018 יאנדקס משלבת את השירות בתוך יאנדקס. שידור מתוך מטרה למזג בין השניים ליצירת ספק שירותי הזרמת מדיה אחיד של יאנדקס. אתר האינטרנט הרשמי של יאנדקס. וידאו (ברוסית) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
הייתי כאן

הייתי כאן הוא סינגל שהוקלט על ידי הזמר-יוצר הישראלי עברי לידר בשיתוף הזמר-יוצר הישראלי נתן גושן. השיר יצא לאור ב-24 בדצמבר 2013, כסינגל הראשון מתוך אלבומו העשירי של עברי לידר, האהבה הזאת שלנו, על ידי חברת התקליטים הליקון. השיר נכתב על ידי עברי לידר, הולחן על ידי נתן גושן והופק על ידי לידר. השיר הוא בסגנון הפופ. בסמוך לצאתו כסינגל, עלה השיר לרשת הזרמת המדיה ספוטיפיי. הסינגל עצמו סוקר על ידי יוסי חרסונסקי, שציין את השיר בחיוב והעניק לו חמישה כוכבי זהב מתוך חמישה. לא פורסם הווידאו קליפ המלא של השיר. ב-24 בדצמבר 2013, העלה לידר לערוץ היוטיוב שלו את האודיו קליפ הרשמי של השיר, בסמוך לצאת הסינגל. נכון לפברואר 2020, מונה הצפיות של הקליפ עומד על כ-5.8 מיליון. הייתי כאן, נבדק ב-2020-02-18 עברי לידר ונתן גושן - הייתי כאן, סיגלים חדשים, שירים חדשים, עברי לידר, נתן גושן, מוסיקה ישראלית, שירים ישראלים, מוסיקה, יוסמיוסיק, ביקורת מוסיקה, חדשות מוסיקה, באתר יוסמיוסיק, ‏2013-12-25 עברי לידר ונתן גושן - הייתי כאן // Ivri Lider & Nathan Goshen - I Was Here, באתר YouTube אסף נבו, ‏הזמר הכי מושמע השנה בישראל: אריק איינשטיין ז"ל, באתר ‏מאקו‏, 22 בספטמבר 2014
יחסי איחוד האמירויות הערביות – הממלכה המאוחדת

יחסי איחוד האמירויות הערביות–הממלכה המאוחדת (בערבית: العلاقات الإماراتية البريطانية, באנגלית: United Arab Emirates–United Kingdom relations) הם היחסים בין איחוד האמירויות הערביות ובין הממלכה המאוחדת של בריטניה הגדולה וצפון אירלנד. לאיחוד האמירויות שגרירות בלונדון, ואילו בריטניה מחזיקה שגרירות באבו דאבי, והיא ייחודית בכך שיש לה שגרירות נוספת בדובאי, אם כי עם הקונסול הכללי של הוד מלכותו בדובאי ואיחוד האמירויות הצפוניות, לעומת שגריר בריטניה נפרד. יחסי איחוד האמירויות לבריטניה תוארו כ"קשר מיוחד". לפני הקמת המדינה בשנת 1971, האמירויות המהוות כיום את איחוד האמירויות הערביות היו בעבר חלק ממושבת חוף שביתת הנשק ושייחויות עצמאיות שהיו קשורות לבריטניה, והוגדרו כפרוטקטורטים בריטים על ידי האמנה הכללית הימית של 1820. המטרה העיקרית של מערכת יחסים זו הייתה להבטיח את המעבר להודו הבריטית, על ידי מיגור הפיראטים שפשטו אז על חופי המדינה במפרץ הפרסי. הסכם בין הבריטים לשליט שארג'ה בשנת 1932 הוביל לבניית שדה תעופה מבוצר המכונה "מבצר אל מהאטה", כדי לאפשר עצירה בנתיב האווירי של אימפיריאל איירווייז לבריזביין, אוסטרליה. לאחר מכן הורשו מטוסי חיל האוויר המלכותי לתדלק בשארג'ה במלחמת העולם השנייה. מוזיאון אל מהאטה הוא תזכורת ל-BOAC (לשעבר אימפיריאל איירווייז) ולטיסות אחרות שהיו מגיעות לעיתים קרובות לשדה התעופה הראשון של איחוד האמירויות. בנובמבר 2010, המלכה אליזבת השנייה ביקרה את השייח' ח'ליפה בן זאיד אאל נהיאן, נשיא איחוד האמירויות ושליט של אבו דאבי, לראשונה מאז 1979, כאשר ביקרה גם את השייח' ראשד בן סעיד אאל מכתום, סגן הנשיא וראש ממשלת איחוד האמירויות והשליט בדובאי. במהלך הביקור ב-1979 היא פתחה מספר נמלים ומבנים כולל מרכז הסחר העולמי של דובאי, עיריית דובאי ופורט ראשד. בביקורה השני בשנת 2010, בילתה המלכה יומיים בסיור במוזיאון זייד ובביקור נכבדים של משפחת השלטון, ואילו מזכיר המדינה שלה לענייני חוץ, ויליאם הייג חתם על הצהרת אבו דאבי 2010 עם השייח' עבדאללה בן זאיד אאל נהיאן, שר החוץ של איחוד האמירויות, המאשר מחדש את הסכם הידידות משנת 1971. הדוכס מאדינבורו, חתם גם הוא על מזכר הבנות בתפקידו כקנצלר של אוניברסיטת קיימברידג' עם השייח' נהיאן בן מובארכ אאל נהיאן, שר החינוך באיחוד האמירויות. מזכיר המדינה לענייני חוץ ציין עם חתימתו של אבו דאבי 2010 בנוכחות המלכה והשייח' ח'ליפה כי 100,000 אזרחים בריטים חיו באמירויות ומעל מיליון ביקרו בכל שנה לצורך עסקים ופנאי. מלבד זאת, כל מדינה חולקת שיעורים גבוהים באופן עקבי של סחר והשקעות הדדיות. גם בריטניה הגדולה וגם איחוד האמירויות מקיימות שיתוף פעולה היסטורי בכל הקשור לשיתוף פעולה בתחומי אכיפת החוק, ההגנה, ההכשרה והטכנולוגיה הצבאית. זה בא לידי ביטוי לאחרונה בחתימת הסכם לשיתוף פעולה בפיתוח מפעלי האנרגיה הגרעינית של האמירויות בעתיד. מדיה וקבצים בנושא יחסי איחוד האמירויות הערביות – הממלכה המאוחדת בוויקישיתוף "The other special relationship: the UAE and the UK - The National". "Sheikh Khalifa's trip will strengthen UK-UAE ties - The National". עותק בארכיון (ארכיון)
יחסי הממלכה המאוחדת – כווית

יחסי הממלכה המאוחדת–כווית הם יחסי החוץ בין כווית ובריטניה. לכווית שגרירות בלונדון, ולבריטניה שגרירות בכווית סיטי. היחסים בין המדינות נחשבים לחזקים ביותר, למרות המרחק הגאוגרפי הגדול בין שתי המדינות וההבדל בדת, שפה, מנהגים ומסורות בין שני העמים, זה לא מנע כינון מערכת יחסים מובהקת ויוצאת דופן בין כווית לממלכה המאוחדת. כווית קשורה לבריטניה באופן הדוק לשדות הנפט, שחברות בריטיות בוחנות ומייצאות עבור כווית, כמו גם קשרי הגנה בתחום ההגנה והחימוש. כמו גם בהיבטים אחרים, כולל השקעות בכלכלה, סחר, חינוך וטכני, וכן יחסי תיירות. בשנת 1899 חתם השייח' הראשי של כווית (שהייתה אז מחוז של האימפריה העות'מאנית), מובארכ א-סבאח על חוזה חסות עם בריטניה, דבר שהביא לשלטון בריטי לא-רשמי בכווית. ההסכם אושר על ידי העות'מאנים ב-1913 בהסכם שנקרא האמנה האנגלו-עות'מאנית ובה סוכם כי תוענק לכווית אוטונומיה מסוימת וששתי האימפריות יהיו מעורבות בניהולה ובמדיניות החוץ שלה. האמנה בוטלה על ידי בריטניה לאחר פרוץ מלחמת העולם הראשונה כשהיא החליטה לבטל את מעורבות העות'מאנים ולהשתלט בעצמה על מאגרי הנפט האדירים שהפכו את כווית לנכס אסטרטגי ולהכריז עליה כפרוטקטורט (מדינת חסות). מיד לאחר המלחמה, בין 1919 ל-1920, פרצה מלחמה בין כווית לבין סולטנות נג'ד בראשות אבן סעוד. על מנת להפסיק את הלחימה כינס הנציג הבריטי הבכיר באזור, הממונה על המנדט הבריטי על מסופוטמיה, פרסי קוקס, ועידה לשרטוט הגבולות האזור בעוקיר. ב-2 בדצמבר 1922 נחתם פרוטוקול עוקיר, ללא נציגות כווייתית. הפרוטוקול הכיר בקיומה של כווית אך קבע גבול צפון-מזרחי של נג'ד עם עיראק וכווית והעניק לה את האזור הנייטרלי בין עיראק וערב הסעודית והאזור הנייטרלי בין כווית וערב הסעודית, כלומר קיצץ את שטחה של כווית בשליש. בשנת 1952 הפכה כווית ליצואנית הנפט הגדולה ביותר במפרץ הפרסי. בשנות ה-50 של המאה ה-20 התפתחה כווית במהירות, כמדינת חסות בריטית, בזכות כמויות הנפט האדירות שהופקו מאדמתה ורמת החיים של תושביה, שהיו רובם ככולם בני שבטים בדואים זינקה. לכווית זרמו עובדים זרים ממצרים, מהודו ומקרב הפליטים הפלסטינים. ב-1961 סיימה בריטניה את הסדר הפרוטקטורט והכירה בכווית כאמירות עצמאית בראשות עבדאללה א-סלים א-סבאח. ב-23 בינואר 1963 נערכו בכווית, לראשונה באזור, בחירות לפרלמנט, שתפקידו הראשון היה לאשרר את החוקה. הפריחה הכלכלית והתרבותית במדינה המשיכה לאורך שנות השישים והשבעים בהם הייתה המדינה המפותחת והמתקדמת ביותר באזור המפרץ ואחת המתקדמות והחופשיות בעולם. חופש הביטוי ששרר בה משך אליה יוצרים מרחבי העולם הערבי וראו בה אור פרסומים, כתבי עת וספרים שלא יכלו לראות אור בשום מקום אחר במרחב הערבי. שנת 1975 הייתה שנה מכרעת ליחסי הנפט בין כווית לבריטניה, כאשר האספה הלאומית לחצה על הלאמת הנפט בכווית, וכווית לקחה את הבעלות על כל מניות חברת הנפט בכווית. כווית היא אחת המדינות הקשורות ביותר ללירה שטרלינג, לאחר גילוי הנפט, ולכן בריטניה חיזקה את מערכת היחסים שלה עם כווית על מנת להמשיך להפקיד את תשואותיה בליש"ט, מה שמחזק את כלכלת בריטניה. ב-3 באוגוסט 1990 פלש צבא עיראק למדינה ושלט בה עד פברואר 1991. הפלישה למדינה ריבונית, בעלת זיקה מערבית ועתודות נפט הובילה את ארצות הברית להתערב, דבר שהוביל למלחמת המפרץ, שבה השתתפה גם בריטניה. מדיה וקבצים בנושא יחסי הממלכה המאוחדת – כווית בוויקישיתוף "Kuwait's Modernity Between Memory and Forgetting" Cultural developments in Kuwait Understanding Modernity: A Review of the Kuwait Pavilion at the Venice Biennale, 17 בספטמבר 2014
יחסי אוסטרליה–תאילנד

יחסי אוסטרליה–תאילנד הם היחסים דו-צדדיים שבין אוסטרליה ותאילנד. לאוסטרליה שגרירות בבנגקוק, ולתאילנד שגרירות בקנברה וקונסוליה-כללית בסידני. שתי המדינות ייסדו את היחסים הדיפלומטיים ביניהן ב-1952. בשנת 2018 הסתכם היקף הסחר בין המדינות ב-17.4 מיליארד דולר. עיקר הסחורות שייצאה אוסטרליה לתאילנד בהיקף כולל של 5.9 מיליארד דולר היו מינרלים, מתכות ואלומיניום, ואילו עיקר הסחורות שייצאה תאילנד לאוסטרליה בהיקף כולל של 11.5 מיליארד דולר היו כלי רכב, מכונות ופלסטיק. תאילנד היא יעד תיירותי משמעותי עבור תיירים מאוסטרליה, עם סדר גודל של כ-400 אלף תיירים אוסטרלים שמבקרים בה מדי שנה. הקו אוסטרליה–תאילנד הוא השישי בגודל באוסטרליה. מספר חברות מפעילות קווים בין שתי המדינות: אייר אסיה X, ג'טסאר איירווייז, תאי איירווייז וקוואנטס. מדיה וקבצים בנושא יחסי אוסטרליה–תאילנד בוויקישיתוף אמנת הסחר החופשי אוסטרליה–תאילנד Thailand imports from Australia, Trading Economics Australia imports from Thailand, Trading Economics Archived Copy
יחסי גרמניה–כווית

יחסי גרמניה–כווית הם יחסי החוץ בין כווית וגרמניה. בשנת 1964, כווית והרפובליקה הפדרלית של גרמניה כוננו יחסים דיפלומטיים. גרמניה נחשבת מאוד בכווית כאחד הכוחות הפוליטיים והכלכליים העיקריים באירופה, וכמדינה המקיימת באופן מסורתי יחסים טובים עם העולם הערבי. באוקטובר 2016 ערך שר החוץ הכוויתי סבאח אל-ח'אלד אל-סבאח ביקור רשמי בברלין, ומקבילו הגרמני זיגמר גבריאל ערך ביקור רשמי בכווית באפריל ויוני 2017. בשנת 2016 יצוא הסחורות מגרמניה לכווית הסתכם ב-1.4 מיליארד אירו, ויבוא הסחורות הגרמני מכווית עמד על כ-19 מיליון אירו, מה שהפך את כווית לשותפת הסחר התשיעית בגודלה של גרמניה במזרח התיכון. כווית היא השוק הרביעי בגודלו של סחורות גרמניות בקרב חברי מועצת שיתוף הפעולה במפרץ. יצוא גרמניה לכווית כולל רכבי יוקרה, מכונות, מתקני תעשייה (בעיקר תחנות כוח), מוצרי חשמל, מוצרים כימיים, מוצרי ברזל וציוד רפואי. כווית ביצעה השקעות משמעותיות בכלכלה הגרמנית, והיא בעלת מניות בחברות גרמניות מובילות. בשנת 1987 נכנס לתוקף חוזה מיסוי כפול בין גרמניה וכווית, שנחתם מחדש בשנת 1999. ב-15 בנובמבר 1997 נכנס לתוקף הסכם על קידום והגנה על השקעות בין מדינות. בינואר 2017 נערכה בברלין הישיבה החמישית של הוועדה המשותפת לשיתוף פעולה כלכלי, סחר וטכני בין גרמניה וכווית. גרמניה מחזיקה בכווית שגרירות בכווית סיטי בלבד. מאידך, כווית מחזיקה בגרמניה שגרירות בברלין וקונסוליה כללית בפרנקפורט. מדיה וקבצים בנושא יחסי גרמניה–כווית בוויקישיתוף אתר על יחסי מדינות
יחסי בחריין–גרמניה

יחסי בחריין–גרמניה הם יחסי החוץ בין ממלכת בחריין ובין הרפובליקה הפדרלית של גרמניה. היחסים בין המדינות טובים מאוד. גרמניה נחשבת כשותפה למסחר אמינה, ונחשבת בשל תפקידה הפוליטי המאזן באזור. בחריין מארגנת את "דיאלוג מנאמה" יחד עם המכון הבינלאומי ללימודים אסטרטגיים (IISS) (אנ') בלונדון מאז 2004. גרמניה משתמשת בקביעות בפורום אזורי חשוב וביטחון מדיני אזורי, לצורך חילופי דברים עם בחריין ומדינות באזור. גרמניה היא השותפה הכלכלית השלישית בחשיבותה של בחריין באיחוד האירופי. הדימוי החיובי של גרמניה הוא בעיקר בשל הביצועים של התעשייה והטכנולוגיה הגרמנית. בצד הגרמני, חברות בינוניות במיוחד מנצלות את תנאי ההשקעה הטובים בבחריין. כיום יש כ-30 חברות גרמניות עם נציגויות או מטות בבחריין. בערך 500 אזרחים גרמנים מתגוררים בבחריין. בתחום התרבות המשרד האזורי של מכון גתה (GI) שבסיסו באבו דאבי באיחוד האמירויות הערביות אחראי לבחריין מאז 2006. אירועי התרבות שמציעה שגרירות גרמניה בשיתוף עם ארגונים שותפים בחריינים הם מעניינים מאוד. שיעורי גרמנית מוצעים בקורסים באוניברסיטת בחריין ובבתי ספר בבחריין. בחריין מחזיקה בגרמניה שגרירות בברלין בלבד, וגרמניה מחזיקה בבחריין שגרירות במנאמה בלבד. מדיה וקבצים בנושא יחסי בחריין–גרמניה בוויקישיתוף יחסי בחריין–גרמניה באתר משרד החוץ הגרמני יחסי בחריין–גרמניה באתר משרד החוץ הגרמני אתר על יחסי מדינות
רחוב מופטאר

רחוב מוּפֶטָאר (בצרפתית: Rue Mouffetard) הוא רחוב שוק ברובע החמישי של פריז, בירת צרפת. רחוב מופטאר ושוק מופטאר הממוקם בו הוא אחד השווקים התוססים והפופולריים של פריז. ברחוב מסעדות רבות, חנויות ובתי קפה, וכן דוכני שוק, במקטע הרחוב שבין רחוב דקארט (rue Descartes) ועד כיכר סן-מדאר (Saint-Médard). אזור כיכר קונטרסקארפ (Place de la Contrescarpe) הוא מרכזו של השוק. הרחוב סגור לתנועת כלי רכב, ומשמש כמדרחוב להולכי רגל בלבד. הרחוב יורד במורד גבעה שנקראה "הר סטאריוס" (בלטינית: mont Cétarius - "מון סטאריוס") או "הר סטארדוס" (בלטינית: "mont Cetardus" - "מונט סטארדוס") בתקופה הרומית; עם השנים התגלגל השם עד שמו הנוכחי, והרחוב נקרא במהלך השנים: Montfétard, Maufetard, Mofetard, Moufetard, Mouflard, Moufetard, Moftard, Mostard ולבסוף קיבל את שמו הנוכחי - Mouffetard מקורותיה של הדרך עליה נמצא הרחוב בתקופה הנאוליתית. לימים הדרך העתיקה נסללה על ידי הרומאים, והפכה לדרך רומית. שקישרה את העיר הרומית שהייתה ממוקמת באזור הגדה השמאלית של הסן עם איטליה. במהלך ימי הביניים הדרך עברה במרכזו של כפר שנקרא "כפר סן-מדארד" (bourg Saint-Médard); הכפר אוחד לתוך השטח המוניציפלי של העיר פריז בשנת 1724. בשל מיקומה של הדרך על צלע הגבעה, בתי הרחוב לא נהרסו במהלך השיפוץ של העיר פריז שעשה הברון אוסמן בתקופת שלטונו של נפוליאון השלישי (במסגרת שיפוץ זה נהרסו רחובות שונים מימי הביניים, והורחבו), וכך שמר הרחוב על אופיו העתיק (ונותרו בו בניינים מימי הביניים), ובשל כך הפך לאזור תיירות פופולרי. אתר השוק (באנגלית) שוק מופטאר בתבה בעיתון הארץ שוק מופטאר באתר lametayel הליכה לאורך רחוב מופטאר ועד כיכר קונטרסקארפ, סרטון באתר יוטיוב שוק מופטאר, סרטון באתר יוטיוב סיור מודרך בשוק מופטאר, סרטון באתר יוטיוב תיאור שוק מופטאר ההיסטוריה של הרחוב תיאור השוק
יחסי גרמניה–עומאן

יחסי גרמניה–עומאן הם יחסי החוץ בין סולטנות עומאן והרפובליקה הפדרלית של גרמניה. היחסים בין שתי המדינות כוננו ב-16 במאי 1972. באופן יחסי, יחסי גרמניה–עומאן היו קרובים וידידותיים. קיימים התייעצויות דו-צדדיות קבועות שמתמקדות הן בפוליטיקה והן בכלכלה. גרמניה זוכה להערכה רבה בזכות תפקיד התיווך הפוליטי שמילאה באזור. מאז שנות ה-60 סייעו חברות גרמניות בעומאן לבנות בהצלחה תשתית איתנה בסולטנות באמצעות השקעות ישירות והחזקות ישירות. גרמניה היא אחד השותפים הכלכליים העיקריים של עומאן שלא בתחום הנפט. גרמניה אינה קונה ישירה של נפט וגז מעומאן. שיתוף פעולה מכוון לעתיד קיים גם בתחום הסביבתי. הסכם קידום והגנה דו-צדדי על השקעות נכנס לתוקף ב-4 באפריל 2010. הסכם מיסוי כפול גרמני-עומאני שנחתם ב-15 באוגוסט 2012 במסקט אושר על ידי עומאן. המשא ומתן על הסכם ביטחון נמצא כעת בשלבי סגירה. מספר גדול של אזרחי עומאן נוסעים לגרמניה לטיפול רפואי. הגרמנים מהווים כיום את הקבוצה השנייה בגודלה של מבקרים מאירופה. יחסים דו צדדיים בענפי התרבות והחינוך מתמקדים בשיתופי פעולה במדע וטכנולוגיה, במיוחד בתחום האוניברסיטאי, בו קיימות תוכניות שיתוף פעולה רבות. בשנת 2014 חתמו גרמניה ועומאן על הצהרת כוונות לשיתוף פעולה בנושא תרבות, חינוך, מדע ומחקר. מאז 2007 קיימת בעומאן אוניברסיטה פרטית גרמנית-עומאנית, האוניברסיטה הגרמנית לטכנולוגיה (GUtech), שתוכנית הלימודים שלה עוקבת אחר זו של השותף הגרמני RWTH אוניברסיטת אאכן. בשיתוף עם משרד החינוך העומאני, מכון גתה מציע שיעורים גרמניים במרכז לשפה גרמנית במוסקאט ועוסק בעבודות תרבות מהבסיס האזורי שלו באבו דאבי. האיגוד הגרמני-עומאני, שהוקם בשנת 1992, מבקש לפתח יחסים ידידותיים בין שתי המדינות ולקדם שיתופי פעולה בתרבות, עסקים, מדע, אקדמיה וספורט. העמותה לידידות עומאן-גרמניה פעילה בצד עומאן. עומאן מחזיקה בגרמניה שגרירות בברלין וגרמניה מחזיקה בעומאן שגרירות במסקט. מדיה וקבצים בנושא יחסי גרמניה–עומאן בוויקישיתוף יחסי גרמניה–עומאן באתר משרד החוץ הגרמני יחסי גרמניה–עומאן באתר משרד החוץ הגרמני אתר על יחסי מדינות
יחסי גרמניה–תימן

יחסי גרמניה–תימן הם יחסי החוץ בין הרפובליקה הפדרלית של גרמניה ותימן. ב-24 באוקטובר 1962 הרפובליקה הפדרלית של גרמניה כוננה יחסים עם הרפובליקה הערבית של תימן, וב-19 בדצמבר 1967 היא כוננה יחסים עם הרפובליקה העממית הדמוקרטית של תימן. ב-21 בדצמבר 1972 הרפובליקה הדמוקרטית הגרמנית כוננה יחסים עם הרפובליקה הערבית של תימן, וב-10 ביולי 1969 היא כוננה יחסים עם הרפובליקה העממית הדמוקרטית של תימן. במהלך מלחמת האזרחים בתימן נשענים כוחות הקואליציה בראשות סעודיה על נשק מתוצרת גרמנית, למרות אמברגו הנשק שהטילה גרמניה על שני הצדדים בתימן. תימן מחזיקה בגרמניה שגרירות בברלין ו-2 קונסוליות בפרנקפורט והמבורג, וגרמניה מחזיקה בתימן שגרירות בצנעא בלבד, אולם היא סגורה כעת בשל מלחמת האזרחים בתימן. מדיה וקבצים בנושא יחסי גרמניה–תימן בוויקישיתוף יחסי גרמניה–תימן באתר משרד החוץ הגרמני יחסי גרמניה–תימן באתר משרד החוץ הגרמני במלחמת תימן נשענים כוחות הקואליציה על נשק וטכנולוגיה גרמנים באתר dw.com אתר על יחסי מדינות
כיכר הפרלמנט (אדינבורו)

כיכר הפרלמנט (באנגלית: Parliament Square) היא כיכר באדינבורו, בירת סקוטלנד. היא נמצאת מול רחוב היי (High), חלק מהמייל המלכותי. הכיכר אינה כיכר רשמית, אלא היא מורכבת משני קטעים המקיפים את קתדרלת סנט ג'יילס משלושה צדדים: אזור בצורת L ממזרח ומדרום, ואזור נוסף בצד המערבי של הכנסייה הנקרא כיכר הפרלמנט המערבית. מרקט קרוס ממוקם בצד המזרחי של הכיכר ואילו פסל סוסים של צ'ארלס השני, מלך אנגליה ניצב מול הכניסה לבתי המשפט העליונים של סקוטלנד הסמוכים לבית הפרלמנט, על הצד המערבי. אנדרטת קווינסברי לדוכס החמישי מבוקלאוך ניצבת בכיכר הפרלמנט המערבית. הכיכר כוללת גם פסל של ג'יימס בריידווד שנבנה בשנת 2008, שהקים את מה שנטען כי הוא שירות האש העירוני הראשון בעולם, באדינבורו, לאחר השריפה הגדולה באדינבורו בשנת 1824. הכיכר הוקמה בשנת 1632 כחזית לבית הפרלמנט בבית הקברות העתיק של סנט ג'ילס קירק. בית הפרלמנט לא הכיל רק את הפרלמנט של סקוטלנד שלפני האיחוד, אלא גם את בית המשפט לדיונים (Court of Session; בית המשפט האזרחי העליון בסקוטלנד). זה הפך את הכיכר למרכז לישיבתם של פוליטיקאים ועורכי דין לפני כניסתם לבניין, מרגע הקמתו ועד פירוק הפרלמנט הסקוטי עם חוק האיחוד בשנת 1707. מבנה נוסף הצמוד לכיכר היה "טולבוים העתיקה", אשר שימש בצורות שונות כמקום מפגש למועצת העיר, לשכת מס, בית משפט וכלא. הוא נהרס לבסוף בשנת 1817. משם בשנת 1661 אנשים נלקחו להוצאה להורג ליד מרקט קרוס, לאחר שנמצאו אשמים בבגידה במולדת, לאחר הרסטורציה. הנרי קוקברן קונן על אובדן שמה ההיסטורי של הכיכר, פרלמנט קלוז, שינוי שהוא מייחס לטיפשות האופנה ("גנדרנות") כשכתב את זיכרונות חייו באדינבורו בשנות ה-20 של המאה ה-20. Anderson, James (1851), "Mrs. James Guthrie, Mrs. James Durham, and Mrs. John Carstairs", Ladies of the Covenant: Memoirs of Distinguished Scottish Female Characters (PDF) EWH staff (2012), A sense of place, Edinburgh World Heritage, נבדק ב-2012-12-01 EWH staff (2012a), Parliament Square, Edinburgh World Heritage, אורכב מ-המקור ב-2011-10-02, נבדק ב-2012-12-01 EWH staff (2012b), Parliament Square (PDF), Edinburgh World Heritage, אורכב מ-המקור (PDF) ב-2015-10-18, נבדק ב-2012-12-01 מדיה וקבצים בנושא כיכר הפרלמנט בוויקישיתוף EWH staff 2012b, p. 4. EWH staff 2012a. EWH staff 2012b, p. 3. EWH staff 2012b, p. 1. EWH staff 2012b, p. 2. Anderson 1851, pp. 1, 2 (PDF). Cockburn, H (1856), Memorials Of His Time, Edinburgh: Mercat Press reprint, p. 106
יחסי צרפת–תימן

יחסי צרפת–תימן הם יחסי החוץ בין צרפת ותימן. צרפת הייתה אחת המדינות הראשונות שהתבטאו בעד עזיבתו של הנשיא סאלח, ותמכה בתוכנית של מועצת שיתוף הפעולה של מדינות המפרץ שנחתמה ב-23 בנובמבר 2011 בתיאום עם האיחוד האירופי וארצות הברית. היא מכירה בלגיטימיות של הנשיא האדי וממשלתו. צרפת, ארצות הברית ובריטניה שיתפו פעולה עם החלטה 2216 של מועצת הביטחון של האו"ם (מ-14 באפריל 2015) הקוראת לחידוש הדיאלוג, פתרון כולל, אמברגו נשק וסנקציות אינדיבידואליות על החות'ים וכבוד לזכויות אדם. צרפת תומכת בכל המאמצים שעשה השליח המיוחד של האו"ם מרטין גריפית'ס, כדי להתקדם במציאת פתרון מתמשך למשבר באמצעות ארגון דיונים בין הפלגים התימנים. בשנת 2018 התחייבה צרפת להעניק לתימן סיוע הומניטרי בסך 7.8 מיליון אירו באמצעות ארגונים בינלאומיים (ICRC, WFP, UNHCR) וארגונים לא ממשלתיים (במיוחד CARE), לעומת 6.5 מיליון אירו בשנת 2017. הפרויקטים שנתמכו בתחומי שירותי הבריאות ותזונה מסייעת להילחם בסיכונים של רעב ומגפת כולרה. בינואר 2018 נתנה צרפת גם כמיליון וחצי אירו למאבק נגד הסיכונים לרעב ותזונה כחלק מסיוע המזון המתוכנן למדינה. סדר העדיפויות בפעילות צרפת בתימן הוא: הקלה חברתית-כלכלית מקומית, תמיכה באנשים פגיעים ובזכויות אדם, וטיפוח אמצעי תקשורת עצמאיים. תימן מחזיקה בצרפת שגרירות בפריז, וצרפת מחזיקה בתימן שגרירות בצנעא, אולם היא סגורה כעת בשל מלחמת האזרחים בתימן. מדיה וקבצים בנושא יחסי צרפת–תימן בוויקישיתוף יחסי צרפת–תימן באתר משרד החוץ הצרפתי יחסי צרפת–תימן באתר משרד החוץ הצרפתי אתר על יחסי מדינות